Imtella' Diċembru 30, 2020 - Aġġornata 30 Ta' Diċembru, 2020 7:53am L-Istati Uniti ngħaqad ma' tmintax-il pajjiż ieħor li fl-aħħar jiem irrappurtaw is-sejba tal-varjant il-ġdid tal-Covid-19 li deher l-ewwel fir-Renju Unit. Ir-Renju Unit qal li dan il-varjant hu mifhum li oriġina mill-Afrika t'Isfel u jiġi trażmess ħafna iktar malajr, anki jekk ma jidhirx li huwa iktar perikoluż. Il-pajjiżi li rrappurtaw is-sejba ta' dan il-varjant huma l-Iżvezja, Franza, Spanja, l-Iżvizzera, id-Danimarka, in-Nederlandja, il-Ġermanja, l-Italja, il-Kanada, il-Ġappun, il-Lebanon, Singapore, l-Awstralja, l-Emirati Għarab Magħquda, l-Indja, il-Korea t'Isfel, u l-Pakistan. Ħafna mill-persuni li nstabu pożittivi għal dan il-varjant f'pajjiżi madwar l-Ewropa, l-Awstralja u l-Asja kienu ġejjin minn titjiriet mir-Renju Unit. Madankollu f'każi oħra bħal dawk fil-Kanada u l-Istati Uniti, il-persuni infettati ma kinux siefru riċentament. Minbarra l-varjant li ġie skopert f'nofs Diċembru fir-Renju Unit, fl-istess żmien varjant ieħor tal-virus kien irrappurtat fin-Niġerja, iżda t-tagħrif dwaru għadu skars.